CELEX: 22014D0198
Language: sl
Date: 2014-09-25 00:00:00
Title: Sklep Skupnega odbora EGP št. 198/2014 z dne 25. septembra 2014 o spremembi Priloge XXI (Statistika) k Sporazumu EGP [2015/1266]

30.7.2015   
            
            
               SL
            
            
               Uradni list Evropske unije
            
            
               L 202/52
            
         SKLEP SKUPNEGA ODBORA EGP
   št. 198/2014
   z dne 25. septembra 2014
   o spremembi Priloge XXI (Statistika) k Sporazumu EGP [2015/1266]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Izvedbeno uredbo Komisije (EU) št. 205/2014 z dne 4. marca 2014 o določitvi enotnih pogojev za izvajanje Uredbe (EU) št. 1260/2013 Evropskega parlamenta in Sveta o evropski demografski statistiki, kar zadeva razčlenitve podatkov, roke in revizije podatkov (1), je treba vključiti v Sporazum EGP.
            
         
               (2)
            
            
               Prilogo XXI k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 18z4 (Uredba Komisije (EU) št. 141/2013) Priloge XXI k Sporazumu EGP se vstavi naslednja točka:
   
      
                  „18z5.
               
               
                  
                     32014 R 0205: Izvedbena uredba Komisije (EU) št. 205/2014 z dne 4. marca 2014 o določitvi enotnih pogojev za izvajanje Uredbe (EU) št. 1260/2013 Evropskega parlamenta in Sveta o evropski demografski statistiki, kar zadeva razčlenitve podatkov, roke in revizije podatkov (UL L 65, 5.3.2014, str. 10).“
               
            
   Člen 2
   Besedilo Izvedbene uredbe Komisije (EU) št. 205/2014 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 26. septembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (2).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 25. septembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 65, 5.3.2014, str. 10.
   
      (2)  Navedena ni nobena ustavna zahteva.